أخبار الأهلي : الفكرة كلها محمود الخطيب هو مستهدف معنويا لو اي شخص تاني في مصر على كرسي رئاسة النادي الأهلي في اخر سنة ونص باستثناء كابتن حسن حمدي او بيبو كان التخلص منه يتم في ٤٨ ساعة ، نجومية الخطيب هي الأزمة وشعبيتة هي المشكلة هو ايه علاقة نادي منافس او رئيس نادي منافس بان الخطيب يتم تكريمه من وزير او محافظ او عميد جامعة او الفيفا او الكاف ايه اللي يضير اي حد في دة انما الفكرة بشكل واضح هى اغتيال معنوي لنجومية ورمزية الخطيب.
أخبار الأهلي : الخطيب أتخذ كل الخطوات القانونية ضد مرتضي
أخبار الأهلي : منتظرين الخطيب يرد ازاي الخطيب اتخذ كل الطرق المشروعة والقانونية للرد كرجل دولة بجد بيخاف على شكل وطنه. الخطيب اللي بيتكرم في كل حتة الخطيب اللي بيتضرب بيه المثل في الاخلاق مش ضعيف
أخبار الأهلي : اما محاولة تحييد الخطيب وان المشكلة معاه مش مع جمهور الاهلي دي تضحكوا بيها على اطفال هو لما تطعن في بطولات الاهلي وتحاربه وتقول ان البطولات مش من حقه ولما تهاجم كل واحد بيحاول يدافع عن الاهلي وتحاول تشوه رموزه وتهين منظومة الاهلي يبقى ازاي مشكلتك مش مع الاهلي. كل اساءة للخطيب هي اساءة لكل اهلاوي.